镇，金兵自伊阳直冲之，大军不敌弃辎重而奔，死者几半，王倚、王似、孙昭远留居陕州，范致虚收余兵入潼关。张深与刘引军至鲁山，闻范致虚为金人所败，刘招集流亡，馀丁相继俱来，兵至数万，军势渐壮，与西道都总管王襄汇合，王襄慾合军，张深以王襄所部皆乌合之众，引军发颍昌府。四月，军至颍昌府，闻二帝北狩，张邦昌僭立，张深召刘与诸将议事，深曰“诸公好事在目前”，以所持扇左右倒，诸将莫敢应，往往偶语出异论，刘遣使臣王默、张景率汉蕃弓手一百人骑赍状前去招安盗贼。俾深罔测，刘密谕之曰：“侧闻康王领大元帅，聚兵京东，汝等当诣元帅府，